CELEX: 62021CN0775
Language: ro
Date: 2021-12-15 00:00:00
Title: Cauza C-775/21: Cerere de decizie preliminară introdusă de Curtea de Apel Bucureşti (România) la data de 15 decembrie 2021 – Blue Air Aviation SA / UCMR – ADA Asociaţia pentru Drepturi de Autor a Compozitorilor

10.5.2022   
            
            
               RO
            
            
               Jurnalul Oficial al Uniunii Europene
            
            
               C 191/7
            
         
      Cerere de decizie preliminară introdusă de Curtea de Apel Bucureşti (România) la data de 15 decembrie 2021 – Blue Air Aviation SA / UCMR – ADA Asociaţia pentru Drepturi de Autor a Compozitorilor
      (Cauza C-775/21)
      (2022/C 191/09)
      Limba de procedură: româna
      
         Instanţa de trimitere
      
      Curtea de Apel Bucureşti
      
         Părţile din acţiunea principală
      
      
         Apelantă-pârâtă: Blue Air Aviation SA
      
         Intimată-reclamantă: UCMR – ADA Asociaţia pentru Drepturi de Autor a Compozitorilor
      
         Întrebările preliminare
      
      
                  1)
               
               
                  Dispozițiile articolului 3 alineatul (1) din Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (1) trebuie interpretate în sensul că difuzarea, în interiorul unei aeronave comerciale ocupate cu pasageri, a unei opere muzicale sau a unui fragment de operă muzicală cu ocazia decolării, aterizării sau într-un anumit moment în cursul zborului, prin intermediul instalației de sonorizare generale a aeronavei, constituie o comunicare publică, în sensul normei menționate, îndeosebi (dar nu exclusiv) din perspectiva criteriului scopului lucrativ al comunicării?
                  În cazul în care răspunsul la prima întrebare este afirmativ:
               
            
                  2)
               
               
                  Existența la bordul aeronavei a unei instalații de sonorizare impuse de reglementările privind siguranța traficului aerian constituie un temei suficient pentru a trage o prezumție relativă de comunicare publică de opere muzicale la bordul aeronavei respective?
                  În cazul în care răspunsul la această întrebare este negativ:
               
            
                  3)
               
               
                  Existența la bordul aeronavei a unei instalații de sonorizare impuse de reglementările privind siguranța traficului aerian și a unui software care permite comunicarea de fonograme (ce conțin opere muzicale protejate) prin intermediul acelei instalații constituie un temei suficient pentru a trage o prezumție relativă de comunicare publică de opere muzicale la bordul aeronavei respective?
               
            
         (1)  JO 2001 L 167, p.10, Ediție specială 17/vol. 1, p. 230.